Viggo Brun
Store norske leksikon,Realfag,Matematikk,Matematikkens grunnlag og historie,Biografier innen matematikk
Viggo Brun var en norsk matematiker. Han ble utnevnt til professor i matematikk ved Norges tekniske høgskole i 1924, og virket som professor ved Universitetet i Oslo fra 1946 til 1956.
Brun skrev betydelige arbeider om Eratosthenes' såld og primtallenes fordeling. Disse resultater er først og fremst publisert i hans mest kjente arbeid Le Crible d'Eratosthène et le théorème de Goldbach (1920). I 1952 oppdaget han i Firenze originalmanuskriptet til Abels såkalte pariseravhandling.I de senere årene interesserte Brun seg for matematikkens historie og utgav bøkene: Regnekunsten i det gamle Norge. Fra Arilds tid til Abel (1962) og Alt er tall. Matematikkens historie i oldtid og middelalder (1964). Les mer i Store norske leksikon Viggo Brun i Norsk biografisk leksikon